
ΔΕΛΤΙΟ ΤΥΠΟΥ

       
         Το Εργατ/κό Κέντρο Ν. Χανίων εκφράζει την βαθιά του λύπη για τη μεγάλη τραγωδία που έπληξε τον αλβανικό λαό.

        Οι συγκλονιστικές εικόνες που έφτασαν ως την Ελλάδα, δείχνουν το μέγεθος της καταστροφής που προκάλεσε ο σεισμός που έγινε χθες τα ξημερώματα στην Αλβανία, αλλά και την απέραντη θλίψη των ανθρώπων που έχασαν αγαπημένα τους πρόσωπα.

       Η σκέψη μας είναι με τις οικογένειες των θυμάτων, των αγνοουμένων, αλλά και με όσους έχασαν τα σπίτια τους. 

      Ευχόμαστε σύντομα οι αγνοούμενοι να εντοπιστούν καλά στην υγεία τους και να μην υπάρχουν περισσότερα θύματα.

       Καλούμε τους συνδημότες μας να δείξουν την αλληλεγγύη τους και να στηρίξουν τον δοκιμαζόμενο λαό της Αλβανίας, προσφέροντας είδη πρώτης ανάγκης (τρόφιμα, ρούχα, κουβέρτες κ.ά.) τα οποία θα συγκεντρωθούν στο Εργατικό Κέντρο για τη στήριξη των οικογενειών που έχουν ανάγκη στη γειτονική χώρα.


       


                            Εργατοϋπαλληλικό Κέντρο Νομού Χανίων 

image1.jpeg




